Lumu, omulunzi yasanga eggi erya kyenvu ng’era limasaamasa mu kisu ky’embaatakabuzi ye. Bwe yalisitulamu lyali lizitowa nnyo nga kyuma. Omulunzi kye yava asalawo okulisuula kubanga yali yeekengedde nti waliwo amuteze akatego. Naye bwe yamala okwerowooza, yasalawo okulitwala eka era ekyamusanyusa ennyo kwe kukizuula nti lyali ggi lya zzaabu. Kino nno kyali kya buli lunaku era omulunzi ono yagaggawala nnyo olw’okutundanga amagi ago. Naye gye yakoma okugaggawala, ate gye yakoma okuluvuwala. Bw’atyo nno n’afuna ekirowoozo ky’okutta embaata eno agisale mbu aggyemu amagi gonna embaata ge yandibiise omulundi gumu. Wabula teyasangamu wadde akantu n’akamu!